**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՅԻՍԻ 25-Ի N 570-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Կարգավորման ենթակա խնդիրը**․ ՀՀ գործող տրանսֆերային գնագոյացման կարգավորումների համաձայն տրանֆերային գնագոյացման ստուգումն առանձին հարկային տեսակ է, սակայն դեռևս սահմանված չէ տրանֆերային գնագոյացման ստուգման ռիսկերի վերլուծության մեթոդաբանությունը և ռիսկայնությունը որոշող չափանիշների նկարագիրը:
2. **Ընթացիկ իրավիճակը և իրավական ակտի ընդունման անհրա­ժեշտությունը**․ Նախագծի մշակման անհրաժեշտությունը պայմանավորված է «Հայաս­տանի Հանրապետության հարկային օրենսգրքում փոփոխություններ և լրացումներ կա­տա­րելու մասին» Հայաս­տա­նի Հանրապետության 2022 թվականի մարտի 23-ի ՀՕ-86-Ն օրենքի ընդունումով, որով փոփոխություններ և լրացումներ են կատարվել տրանսֆերային գնագոյացման կարգավորումներում, որոնց թվում են տրանսֆերային գնագոյացման ստուգման սահ­մա­նումը որպես հարկային ստուգման առանձին տեսակ և տրանսֆերային գնա­գո­յացման ստուգման վարչարարության սահմանումը: Նշված փոփոխությունների և լրա­ցում­ների արդյունքում անհրաժեշ­տութ­յուն է առաջացել ՀՀ կառավարության 2017 թվականի մայիսի 25-ի «Հարկային մարմնի գործունեության շրջանակներում ռիսկի վրա հիմնված համալիր հարկային ստուգումների մեթոդաբանությունը եվ ռիսկայնությունը որոշող չափանիշների ընդհանուր նկարագիրը հաստատելու մասին» թիվ 570-ն որոշումը համապատասխանեցնել գործող տրանֆերային գնագոյացման դրույթներին:
3. **Նախագծի մշակման գործընթացում ներգրավված ինստիտուտները և անձինք.** Նախագիծը մշակվել է ՀՀ պետական եկամուտների կոմիտեի կողմից:
4. **Նպատակը և ակնկալվող արդյունքը․** Նախատեսվում է տրանսֆերային գնա­գոյացման մեթոդների կիրառման վերաբերյալ իրավական ակտը համա­պա­տաս­խանեցնել գործող տրանսֆերային գնագոյացման դրույթներին:
5. **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

«Հայաստանի Հանրապետության կառավարության 2017 թվականի մայիսի 25-ի N 570-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման կապակցությամբ լրացուցիչ ֆինանսական միջոցների անհրաժեշտություն, պետական բյուջեի եկամուտներում և ծախսերում էական փոփոխություններ չի նախատեսվում։

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.** Նախագիծը բխում է ՀՀ կառավարության 2019 թվականի դեկտեմբերի 12-ի N 1830-Լ որոշման Հավելված 2-ով հաստատված Հայաստանի Հանրապետության պետական եկամուտների կոմիտեի զարգացման և վարչարարության բարելավման ռազմավարությունից բխող միջոցառումների ծրագրի 2.2.4-րդ «Կատարելագործել տրանսֆերային գնագոյացման ուղղությամբ հարկային հսկողությունը» կետից: Այսպիսով, սույն Նախագծի ընդունմամբ նախատեսվում է մշակել և ներդնել տրանսֆերային գնագոյացման ռիսկերի վերհանման համակարգ, ինչը կնպաստի տրանսֆերային գնագոյացման ստուգումների մասով վարչարարության արդյունավետության մակարդակի բարձրացմանը: